OpenLLM-France/wikimedia huggingface dataset:
# Elisabeth Reyes

Elisabeth Reyes Villegas (Malaga, 1985eko martxoaren 25a) malagar modeloa da, 2006an Miss Espainia izatean egin zen ezaguna.

## Biografia

Malagan jaioa. Elisabeth Reyesek 20 urte zituenean ikasketak utzi eta Miss Málaga lehiaketara aurkeztea erabaki zuen.

## Lan ibilbidea

Haren garaipenak 2006ko apirilean Miss Espainia lehiaketara eraman zuen. Lehiaketa irabazi ondoren, ate ugari zabaldu zitzaizkion modaren munduan, Cibeles, Valladolid, Zaragoza bezalako ibiltoki nazionaletan desfilatzeko. Teleno eta Blusens bezalako markak ordezkatu ditu. Salsa Rosa edo Pasapalabra bezalako telebista-programetan ere parte hartzen hasi zen.
2008an TVEren Mira quién baila dantza-lehiaketan parte hartu zuen, baina ez zuen irabazi, hirugarren postuan geratu zen. Elisabeth Reyes Interviú aldizkariaren 1894. alean agertu zen, 2012ko abuztuko bigarren astean. Hurrengo urtean, 2013an, Expedición Imposible saioaren lehen edizioan parte hartu zuen, eta bigarren etaparen amaieran utzi zuen. Splash! Famosos al agua tranpolin-jauzien lehiaketan ere parte hartu zuen, baina lehen saioan bota zuten.

## Bizitza pribatua

2007an, Sergio Ramos Madrilgo futbolariarekin hasi zuen maitasun-harremana, eta zortzi hilabete geroago hautsi zen. Ondoren, Alexis Ruano futbolariarekin izan zuen harremana. 2012ko udan, Sergio Sánchez futbolariarekin harremanetan hasi zen, eta Malagako El Álamo Haziendan ezkondu zen, 2014ko ekainean.
2017. urteko apirilaren 4an jaio zen Adriana lehen alaba, Malagako klinika batean.

## Miss Espainiaren ondorengotza

| Aurrekoa: Verónica Hidalgo | Miss Espainia 2006 | Hurrengoa: Natalia Zabala |

## Erreferentziak

* ↑ (Gaztelaniaz) Martínez, Alejandra González. (2023-06-02). «El corazón de Elisabeth Reyes: de su noviazgo de juventud con Sergio Ramos a su marido Sergio Sánchez» vanitatis.elconfidencial.com (Noiz kontsultatua: 2023-10-01).
* ↑ Elisabeth Reyes se muestra sexi en Interviú
* ↑ Copia archivada. .
* ↑ Copia archivada. .
* ↑ (Gaztelaniaz) Martínez, Alejandra González. (2023-06-02). «El corazón de Elisabeth Reyes: de su noviazgo de juventud con Sergio Ramos a su marido Sergio Sánchez» vanitatis.elconfidencial.com (Noiz kontsultatua: 2023-10-01).
* ↑ (Gaztelaniaz) «Elisabeth Reyes explica por qué tendrá que someterse a un tratamiento para volver a ser madre» HOLA 2021-05-07 (Noiz kontsultatua: 2023-10-01).
* ↑ «Elisabeth Reyes» Bing (Noiz kontsultatua: 2023-10-01).

## Kanpo estekak

* Datuak: Q3723191
# Elisabeth Samson

Elisabeth Samson (Paramaribo, 1715 — 1771) emakume beltz afro-surinamdarra izan zen, esklaboen alaba eta senide (baina bera jaiotzetik libre). Kafe plantazio baten eta esklaboen jabe bihurturik, negozioetan arrakastatsu eta aberats bilakatu zen emakumea izan zen.

## Biografia

1715ean jaio zen; ama Mariana zuen, askatutako esklabua, eta Elisabeth legalki libre jaio arren, ez zen hala gertatu bere anaia eta ahizpekin. Hala ere, anaiorde bate ere bazuen, Charlo Jansz izenekoa, eta honek senide horiek emantzipatu zituen. Maria Jansz ahizpaordearen etxean hazitakoa, Samsonek familia politikoaren laguntza izan zuen irakurtzen eta idazten ikasteko, eta modu berean negozioetan ere trebatu baitzuten. 19 urterekin hasi zen jabetza eskuratzen, baina 1736an kanporatu zuten koloniatik kalumnia delituagatik kondenatu ondoren. Herbehereetako Parlamentuan aurkezturiko helegitea arrakastatsua izan zen eta 1739an Surinamera itzuli zen.
Esklaboak eta bi kafe landaketa txiki eskuratu ondoren, Samsonek harremana hasi zuen lurjabe handiago batekin, Carl Otto Creutzekin, eta honen jabetzak kudeatzen arrakasta izan zuen. Creutz hil zenean, haren plantazioa, Clevia, ganadutegi bat eta Paramaribo hiriko bi etxe, Samsonen eta bere senide batzuen jabetzara pasatu ziren. Samsonek familiako hainbat kiderekin jabetzak eskuratzen jarraitu zuen, eta bereziki Nanette ahizparekin esportazio negozio arrakastatsua sortu zuen.
1767an, Hermanus Daniel Zobre-rekin ezkondu zen; Surinameko lehen emakume beltza gizon zuri batekin ezkondu zena.
18. mendeko gizarte kolonialen kontestuan, kasu bitxia adierazten du Samsonen biografiak: beltza, baina esklabo-jabea; emakumezkoa baina negozio propioetan aberastua. Horregatik, ikerketa ugariren objektua izan da.

## Erreferentziak

* ↑ «Celebrating the Extraordinary Life of Elisabeth Samson | Publications» publications.iadb.org (Noiz kontsultatua: 2021-03-17).
* ↑ (Nederlanderaz) Otto, Marcel. (2019-09-17). «Digitaal Vrouwenlexicon van Nederland» resources.huygens.knaw.nl (Noiz kontsultatua: 2021-03-17).
* Datuak: Q4976659
# Engelbrechtsche Wildnis

Engelbrechtsche Wildnis Alemaniako udalerria da. Schleswig-Holstein estatuan kokatuta dago, [[Steinburg (barrutia)|Steinburg]] barrutian. 2014an 911 biztanle zituen 5,13 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q260829
* Multimedia: Engelbrechtsche Wildnis / Q260829
# Engelhauptita

Engelhauptita mineral bat da.

## Ezaugarriak

Engelhauptita elementu kimiko mineralaren formula kimikoa hau da: ${\ce {KCu3(V2O7)(OH)2Cl}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Engelhauptite: Mineral information, data and localities.» www.mindat.org (Noiz kontsultatua: 12-05-2019).
# Engelmann udalerria, St. Clair konderria (Illinois)

Engelmann udalerria Ameriketako Estatu Batuetako Illinois estatuko udalerri bat da, St. Clair konderrian. Azken zentsuaren arabera 758 biztanle zituen, 29.78 milia karratu (77.1 km$^2$) eremuan.

## Ekonomia

2020ko zentsuaren arabera, Engelmann udalerrian 274 etxebizitza zeuden. Per capita diru-sarrerak 33.978 estatubatuar dolar ziren.

## Kanpo estekak

* Datuak: Q987582
# Engelbert Humperdinck

Engelbert Humperdinck (Siegburg, 1854ko irailaren 1a - Neustrelitz, 1921eko irailaren 27a) alemaniar musikagilea izan zen.
Piano lezioak jaso zituen eta zazpi urterekin konposatu zituen bere lehen lanak. Koloniako kontserbatorioan ikasi zuen eta Munichen beka bat jaso zuen. Napolin Richard Wagner ezagutu zuen eta Parsifal operaren ekoizpenean lagundu zion.
Italian, Frantzian eta Espainian ibili zen eta Bartzelonako Liceu kontserbatorioan eta Frankfurteko Hoch kontserbatorioan irakasle izan zen.
Bere lanik ezagunena Hänsel und Gretel opera da, 1893an estreinatua.

## Lan hautatuak

* Die sieben Geißlein, 1895
* Königskinder, 1897, 1910
* Dornröschen, 1902
* Die Heirat wider Willen, 1905
* Bübchens Weihnachtstraum, 1906
* Die Marketenderin, 1914
* Gaudeamus: Szenen aus dem deutschen Studentenleben, 1919

## Kanpo estekak

* Datuak: Q55010
* Multimedia: Engelbert Humperdinck (composer) / Q55010
# Engels (hiria)

Engels (errusieraz: Энгельс) mendebaldeko Errusian dagoen Saratov oblasteko portu-hiria da. Volga ibaiaren ezkerreko ertzean dago, Saratov hiriaren aurrean; 1965etik zubi batek bi hiriak lotzen ditu. 2010ean 202.419 biztanle zituen.

## Historia

Ukrainar kolonizatzaileek sortu zuten 1747an Pokrovskaya sloboda (errusieraz: Покровская слобода) izenarekin. Katalina Nagusiaren erregealdian, alemaniar kolonizatzaileak iritsi ziren. Garai hartan Kosakenstadt izena eman zioten. 1914an hiri estatusa eman zitzaion eta Pokrovsk (errusieraz: Покровск) berrizendatu zen. Volgako Alemaniarren Errepublika Autonomoaren hiriburu bilakatu zen 1924an, eta 1931ean Engels izena eman zitzaion, Friedrich Engelsen omenez.
Hiri honetan dago Engels-1a, Errusiako bonba-jaurtitzaileen base handiena eta aktiboena.

## Erreferentziak

* ↑ Engels Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* (Errusieraz) Udalaren webgunea.
* Datuak: Q198748
* Multimedia: Engels, Saratov Oblast / Q198748
# Engelberg

Engelberg Suitzako udalerria da. Obwaldenen dago. 2014an 4,181 biztanle zituen 74,87 kilometro koadrotan banatuta.

## Mugakideak

Honako udalerri hauekin egiten du muga:
Attinghausen Gadmen $^{(en)}$ Innertkirchen Isenthal Wolfenschiessen Wassen

## Demografia

| Urtea | Biztanleak |
| 1709 | 678 |
| 1799 | 1.468 |
| 1850 | 1.737 |
| 1900 | 1.973 |
| 1950 | 2.544 |
| 2000 | 3.544 |
| 2010 | 3.859 |

## Klima

Datu klimatikoak (Engelberg (1981-2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 1.0 | 2.5 | 5.4 | 9.3 | 14.5 | 17.5 | 19.5 | 18.5 | 15.9 | 11.9 | 5.3 | 1.5 | 10.2 |
| Batez besteko tenperatura (ºC) | -2.7 | -1.6 | 0.9 | 4.5 | 9.0 | 12.0 | 14.1 | 13.4 | 10.9 | 6.9 | 1.5 | -2.0 | 6.3 |
| Batez besteko tenperatura minimoa (°C) | -6.5 | -5.5 | -3.1 | 0.1 | 4.1 | 7.0 | 9.2 | 8.9 | 6.6 | 3.1 | -1.9 | -5.6 | 2.1 |
| Pilatutako prezipitazioa (mm) | 91 | 90 | 104 | 120 | 140 | 179 | 184 | 185 | 112 | 96 | 109 | 97 | 1510 |
| Prezipitazio egunak (≥ 1.0 mm) | 12.3 | 11.7 | 14.0 | 14.2 | 15.6 | 16.1 | 15.2 | 14.7 | 10.9 | 9.4 | 11.8 | 12.0 | 145.6 |
| Elur egunak (≥ 1.0 cm) | 9.2 | 8.9 | 8.6 | 5.6 | 0.8 | 0 | 0 | 0 | 0 | 0.8 | 4.5 | 9.1 | 47.5 |
| Eguzki orduak | 51 | 91 | 122 | 133 | 145 | 150 | 165 | 152 | 132 | 114 | 61 | 31 | 1350 |
| Hezetasuna (%) | 78 | 78 | 76 | 74 | 76 | 79 | 80 | 82 | 83 | 82 | 82 | 80 | 79 |
| Iturria: MeteoSwiss ||||||||||||||

## Erreferentziak

* ↑ Gemeinde Engelberg. Bevölkerungsstatistik 2010. .
* ↑ MeteoSwiss. Climate Norm Value Tables. .

## Kanpo estekak

* Datuak: Q64108
* Multimedia: Engelberg / Q64108
# Engelbert Dollfuss

Engelbert Dollfuss (Texingtal, Austria Beherea, 1892ko urriaren 4a - Viena, 1934ko uztailaren 25a) austriar politikaria izan zen. Austriako kantzelera izan zen 1932–1934 bitartean.

## Bizitza

Nekazari-famili bateko semea zen, eta zuzenbide-ikasketak egin zituen. Alpeetako armadan borrokatu eta gero, Austria Behereko nekazarien federazioko idazkari nagusi izendatu zuten. Nekazaritza ministro 1931-1932 urte-bitartean, kantzelari izendatu zuten 1932. urtean. Gobernu kristau autoritarioan oinarriturik, Austriako estatuaren goitik beherako berrikuntza egiteari ekin zion, Italiako faxisten ereduari jarraituz.
1933an, parlamentua indarrik gabe utzi eta nazismoaren aurka (Alderdi Nazionalsozialista legez kanpo uztea, 1933), eta sozialisten aurka jardun zuen (Vienako langileen aurkako zapalkuntza, 1934), eta gisa horretan Austria gerra zibilaren gordinean utzi zuen. Ondoren, faxismoan eta aita santuen entzikliketan oinarrituriko konstituzioa aldarrikatu zuen, Austrofaxismo izenarekin ezaguna. 1934. urteko uztailean hil zuten naziek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q11734
* Multimedia: Engelbert Dollfuß / Q11734
# Engelbrekt Engelbrektsson

Engelbrekt Engelbrektsson (1390 aldera - Hjälmar Aintzira, 1436ko maiatzaren 4a) suediar abertzalea izan zen. Erik XIII.a Danimarkako erregearen aurka altxatu zen 1434. urtean. Handik urte betera, alderdi guztiak bildu nahirik, Batzarrerako deia zabaldu zuen Engelbrektek Suedia osoan, gizarte-maila eta alor guztiek ordezkaritza izan zezaten (Suediako lehen Riksdag edo legebiltzartzat hartu izan da). Konstituzio bat onartu zen, Engelbrekt erregeorde izendaturik, baina handik gutxira hil zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q447046
* Multimedia: Engelbrekt Engelbrektsson / Q447046
# Victor Bruce (Elgingo IX. kondea)

Victor Alexander Bruce, Elgingo IX. kondea, Kincardineko XIII. kondea, (Montreal, 1849ko maiatzaren 16a - Dunfermline, 1917ko urtarrilaren 18a) britainiar politikaria izan zen. Elgingo VIII. kondearen semea. Politikari liberal eskuindarra zen. Indiako erregeordea izan zen 1894-1899 bitarteko urteetan. Garai hartan istilu handiak izan ziren Indian; ekonomia-arazoak, borrokak mugetan, eta abar. Indiako erregeorde-lanetan ez zuen arrakasta handirik izan. Ingalaterrara itzuli zenean zaldun izendatu zuten. 1905etik 1908ra bitartean Kolonietako Idazkaria izan zen Sir Henry Campbell-Bannermanen agintaldian. 1908an utzi zituen bere kargu publikoak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q336771
* Multimedia: Victor Bruce, 9th Earl of Elgin / Q336771
# Victor Emmanuel Largeau

Victor-Emmanuel Étienne Largeau (Irun, 1867ko ekainaren 11 - Froidos, 1916ko martxoaren 27a) frantziar militarra izan zen. Victor Largeau poituar esploratzailearen semea, Txaden kolonizazioan nabarmena izan zen. 1915ean brigadier jeneral izendatua, Verdungo guduan hil zen.
# Victor Campbell

Victor Lindsay Arbuthnot Campbell, OBE, DSO (1875eko abuztuaren 20a - 1956ko azaroaren 19a) marinel eta esploratzaile britainiarra izan zen. Brighton-en jaioa, Hugh Campbell eta Lucy Eleanor Archerren semea zen.
1910. urtean Robert Falcon Scott Terra Nova espedizioko Iparralde taldeko buru izan zen Antartikan. Bi urte geroago, Evans lurmuturreraino itzuli zen, eta itsaso izoztuaren 370 km-ko bidaia egin ondoren, Scott eta bere gizonen gorpuak aurkitu zituen.
1956ko azaroaren 19an hil egin zen Corner Brook-en Ternua eta Labrador probintzian (orduan Ternuako Eremua deitua).
* Datuak: Q2561572
* Multimedia: Victor Campbell / Q2561572
# Victor Campenaerts

Victor Campenaerts (Wilrijk, 1991ko urriaren 28a) belgikar txirrindularia da.

## Palmaresa

2015
* Duo Normand (Jelle Wallaysekin)
* 2. Valoniako Tourrean
2016
* Belgikako erlojupeko txirrindularitza txapelketa
* 2. Europako erlojupeko txirrindularitza txapelketan
2017
* Andaluziako Itzuliko etapa bat
* Europako erlojupeko txapelketa
2018
* Belgikako erlojupeko txirrindularitza txapelketa
* Europako erlojupeko txapelketa
* 3. Munduko erlojupeko txapelketan
2019
* Tirreno-Adriatikoko etapa bat
* 2. Belgikako Itzulian eta etapa bat
2020
* 2. Belgikako erlojupeko txirrindularitza txapelketan
* 3. Europako erlojupeko txirrindularitza txapelketan
2021
* Italiako Giroko etapa bat
* 3. Belgikako erlojupeko txirrindularitza txapelketan
* 3. Beneluxeko Itzulian
* 10. Europako errepideko txirrindularitza txapelketan
2022
* Lovainako Tourra - Jef Scherens Memoriala
* 3. Belgikako erlojupeko txirrindularitza txapelketan
* 3. Franco-Belgikar Zirkuituan
* 4. Flandrian Zeharrean
* 5. Omloop Het Nieuwsbladen
2023
* Frantziako Tourreko Saiatuenaren Saria
* Druivenkoers Overijse
* Luxenburgoko Tourreko etapa bat
* 6. Jef Scherens Memorialan
2024
* Frantziako Tourreko etapa bat

### Pista

2016
* Belgikako Txapelduna Puntuaketan

## Kanpo estekak

Victor Campenaerts - ProCyclingStats
* Datuak: Q16682579
* Multimedia: Victor Campenaerts / Q16682579
# Victor Bernard Derrecagaix

Victor Bernard Derrecagaix (Baiona, 1833ko irailaren 14a - Paris, 1915eko apirilaren 11) jatorri euskalduneko militar frantsesa izan zen.
Krimeako gerran egon ondoren, Aljeriako konkistan parte hartu zuen eta bertan hasi zen topografia-lanak egiten (1856-1867). Parisa itzuli ondoren idazle gisa hasi zen Revue Militaire delakoan. 1870. urtean Prusiaren aurkako gerran hartu zuen parte. 1887an historia-irakasle izan zen Gerra Eskola Nagusian. Bertan, ikasle izan zituen Lehen Mundu Gerran ari izan ziren militar ospetsuenak (Foch, Pétain). Armadako geografia zerbitzuko zuzendaria izan zen. Historia eta biografia militar ugari idatzi zuen (Le maréchal Comte Harispe, 1916). Bere oroitzapenak 1921. urtean eman ziren argitara, bera hil ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12268855
# Victor Cosson

Victor Cosson (Lorges, 1915eko urriaren 11 – Boulogne-Billancourt, 2009ko ekainaren 18a), frantziar txirrindulari bat izan zen.
Emaitza aipagarrienak 1938ko Frantziako Tourreko hirugarren portua eta Paris-Camembert lasterketako garaipena izan ziren.

## Palmaresa

* 1935
** France des sociétés, 2.a
* 1937
** Critérium des As, 3.a
* 1938
** Ronde des Mousquetaires: etapa bat eta 2. postua sailkapen nagusian
** Frantziako Tourra: 3. sailkapen nagusian
* 1939
** Grand Prix d'Antibes, 3.a
* 1942
** Quatre Jours de la route du Dauphinois
* 1943
** Paris-Camembert
* 1944
** Frantziako Ziklo-kros txapelketa, 3.a

## Sailkapen orokorra Itzuli Handietan

| Itzuli Handia | 1937 | 1938 | 1939 | 1942 | 1943 | 1944 | 1945 | 1946 | 1947 |
| Frantziako Tourra | 17. | 3. | 25. | — | — | — | — | — | UT |
| Espainiako Vuelta | — | — | — | UT | — | — | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

* Datuak: Q488145
# Victor D'Hondt

Victor Joseph Auguste D'Hondt (Gante, Belgika, 1841eko azaroaren 20a - ibidem, 1901eko maiatzaren 30a) Belgikako jurista izan zen, Ganteko unibertsitatean zuzenbide zibila eta fiskala irakasle aritu zena. Matematikaria zen halaber eta famatua da 1878an D'Hondt metodoa asmatu zuelako.

## Bizitza

Victor D'Hondtek 1878an bere izena daraman metodoa asmatu zuen, hauteskundeetan alderdi politikoen artean eserlekuak proportzionalki banatzeko asmoarekin. Haren metodoa hainbat herrialdetan erabiltzen da, horien artean, Japonia, Espainia, Herbehereak, Portugal eta Serbia. Eskoziako parlamenturako hauteskundeetan, list membersak aukeratzeko erabiltzen da berebat.

## Argitalpenak

* La représentation proportionnelle des partis par un électeur, Gand, 1878.
* Système pratique et raisonné de représentation proportionnelle, Bruxelles, 1882
* Exposé du système pratique de représentation proportionnelle, Gand, 1885.
* Tables de division des nombres 1 à 400 par 1 à 31 et 401 à 1000 par 1 à 13 pour la répartition proportionnelle des sièges en matière électorale avec exposé de la méthode, Gand, 1900.

## Erreferentziak

* ↑ «BBC News | The Scottish Parliament | The Scottish electoral system» news.bbc.co.uk (Noiz kontsultatua: 2019-06-02).
* Datuak: Q313248
# Westland (Michigan)

Westland Michigango hiri bat da. Wayne konderrian kokatua dago. 2010ean 84.094 biztanle zituen, 52,90 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q969300
* Multimedia: Westland, Michigan / Q969300
# Westland udalerria, Guernsey konderria (Ohio)

Westland udalerria Ameriketako Estatu Batuetako Ohio estatuko udalerri bat da, Guernsey konderrian. Azken zentsuaren arabera 2.157 biztanle zituen, 65.7 milia karratu (170 km$^2$) eremuan.

## Ekonomia

2020ko zentsuaren arabera, Westland udalerriak 945 etxebizitza zeuden. Per capita diru-sarrerak 33.885 estatubatuar dolar ziren.

## Kanpo estekak

* Datuak: Q7996899
* Multimedia: Westland Township, Guernsey County, Ohio / Q7996899
# Westley (Kalifornia)

Westley Ameriketako Estatu Batuetako erroldak esleitutako leku bat da. Stanislaus konderrian kokatuta dago, Kalifornia estatuan. 575 biztanle ditu, 0,935222 kilometro koadroko azaleran banatuta.

## Ikus, gainera

* Stanislaus konderria

## Kanpo estekak

* Datuak: Q3460971
* Multimedia: Westley, California / Q3460971
# Westmeath GAA

Westmeath GAA edo Westmeath County Board of the Gaelic Athletic Association (irlanderaz Cumann Lúthchleas Gael Coiste Chontae na hIarmhí) Irlandako Leinster probintzian kokatuko Westmeath konderriko gaeldar jokoetako talde bat da. Taldearen kolorea granatea eta zuria da, konderriaren kolore ofiziala hain zuzen ere.
Etxeko partiduak Mullingar hiriko Cusack Park estadioan jokatu ohi ditu.

## Tituluak
### Futbol Gaelikoa

* All-Ireland Senior Football Championship: finalista 2016an.
* National Football League: Bigarren maila 3 aldiz; 2003, 2006, 2008.

### Hurlinga

* All-Ireland Senior Hurling Championship: Bigarren maila 3 aldiz; 1975, 1985, 1991.
* National Hurling League: Bigarren maila 2008an.

## Kanpo estekak

* Wetsmeath GAA taldearen webgune ofiziala (Ingelesez)
* Datuak: Q1116952
* Multimedia: Westmeath GAA / Q1116952
ieaElkarte Atletiko Gaelikoaren Liga Nazionalak (2018ko denboraldia) :
# Westmeath konderria

Westmeath konderria (gaeleraz Contae na hIarmhí) Irlandako erdialdean dago kokatuta, Leinsterreko probintzian. 1.764 km2-ko azalera dauka eta 86.164 biztanle ditu (2011). Mullingar/An Muileann gCearr da hiriburua eta hiri nagusia.

## Etimologia

Irlandaren erdialdeko eskualdean kokaturik dago eta bertan izan zen Meatheko Erresumaren mendebaldea hartzen du. Meath hitzak "erdikoa" esan nahi du. Erresuma horrek Meatheko konderria ere hartzen zuen, baita inguruko konderrietako lur ugari ere.

## Geografia
### Natura

Eremu laua da, punturik altuena Knockeyon da eta 214 metrotako altuera baino ez du. Laku ugari daude konderrian, Lough Derravaragh, Lough Ennell, Lough Cassidy, Lough Lene, Lough Hogg, Lough Owel, Lough Coffey eta Lough Ree dira aipagarrienak.

### Hiriak eta herriak

* Mullingar/An Muileann gCearr (20.103 biztanle), hiriburua
* Athlone/An Baile Átha Luain (15.558) Westmeath eta Roscommoneko konderrien artean
* Moate/An Móta (3.046)
* Castlepollard/Baile na gCros or Cionn Toirc (1.107)

## Ekonomia

Nekazaritzan oinarrituriko ekonomia dauka, eta dagoen industriaren gehiengoa elikagaien inguruan antolatzen da, batez ere tabakoa eta whiskya.
Abeltzaintzak ere badu indarrik, batez ere behien hazkuntza eta salerosketak, izan ere historikoki merkatal herriak izan baitira konderri honetan. Garrantzitsuena Athlone izan da, garrantzi estrategiko eta militarra ere bai baitzuen. Zaldi haztegiak ere ugariak dira eta Westmeatheko behorrek prestigio handia dute.
Azken urteetan turismoa ere nabarmen igo da konderrian dauden laku ugariei esker.

## Ondasun nabarmenak

* Mullingarreko katedrala
* Killua gaztelua
* Clonyn gaztelua
* Ennell aintzira
* Derravaragh aintzira
* Ree aintzira

## Kirolak

Konderria ez da askorik nabarmendu joko gaelikoetan. Futbolean baina Athlone Town F.C. taldeak bi Liga (1980 eta 1982) eta Kopa bat (1924) eskuratu ditu.

## Iruditegia

* Mullingarreko katedrala
* Shannon ibaia Athlonen
* Clonyn gaztelua
* Lough Derravaragh eta Knockeyon

## Kanpo estekak

* Konderriko webgune ofiziala
* Datuak: Q182633
* Multimedia: County Westmeath / Q182633
# Westminster (Colorado)

Westminster Coloradoko hiri bat da. Adams konderrian kokatua dago. 2010ean 106.114 biztanle zituen, 82,0407 kilometro koadrotan banatuta.

## Ikus, gainera

* Adams konderria

## Kanpo estekak

* Datuak: Q948129
* Multimedia: Westminster, Colorado / Q948129
# Westland

Westland (entzun) Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 99.744 biztanle zituen. Westland oso ezaguna da bere berotegiengatik; udaleko ezizena Glazen Stad ("Beirazko hiria") da.

## Ikus, gainera

* Hego Holanda

## Kanpo estekak

* (Nederlanderaz) Udalaren webgunea.
* Datuak: Q26556
* Multimedia: Westland / Q26556
# Westlife

Westlife (euskaraz Mendebaldeko Bizitza) Irlandako pop musika talde bat da.

## Diskografia

* Westlife (1999)
* Coast to Coast (2000)
* World of Our Own (2001)
* Turnaround (2003)
* Unbreakable - The Greatest Hits Vol. 1 (2002)
* Allow Us To Be Frank (2004)
* Face to Face (2005)
* The Love Album (2006)
* Back Home (2007)
* Where We Are (2009)
* Gravity (2010)
* Greatest Hits (2011)

## Kanpo estekak

* Westlife musika taldearen webgunea (Ingelesez)
* Datuak: Q151241
* Multimedia: Westlife / Q151241
# Westmanland (Maine)

Westmanland Ameriketako Estatu Batuetako inkorporatutako herri bat da. Aroostook konderrian dago, Maine estatuan. 79 biztanle ditu, 36,45 kilometro koadroko azaleran banatuta.

## Ikus, gainera

* Aroostook konderrian

## Kanpo estekak

* Datuak: Q3449858
* Multimedia: Westmanland, Maine / Q3449858